喺廿一世紀嘅電子遊戲業當中，電子遊戲類型嘅分法一般都係睇玩法，而唔係睇故仔內容，每個類型嘅電子遊戲喺遊戲規則上都有某啲共通點，所以玩起上嚟會相似，例如一隻射擊遊戲定義上係會要玩家主要用長距離嘅武器殺敵嘅，而當遊戲製作師設計隻遊戲嘅外觀（可以睇嚇電腦圖像）嗰陣時，佢哋可以將玩家把長距離武器設計成弓箭噉嘅樣又得、科幻入面常見嘅激光槍又得。